**2. Continuitatea**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Surzit de urletul furtunii

Pe malul mării ce se zbate

Îmi pare vin cu hoarde hunii

Să ne sugrume-n libertate.

Ostaşi cu zalele de spumă

Se-nalţă arcuindu-şi arcul

Că-mi plânge inima de humă

Şi tremură în mine dacul.

Parcă citesc iar catastrofe

De-alte priviri cândva văzute

Când el putea să-şi tragă coiful

Mai apăsat numai pe frunte.

Eu pot să fug cu tot cu lutul

Şi chiar să le arăt şi spete,

Iar el mai strâns îşi strânse scutul

Fără schiţări de-autoportrete.

De vreau, m-aşez în depărtare

Ca picături să nu m-atingă,

El încleşta spada-aşa tare

Că ea-ncepu palma să-i frigă.

Atunci a năvălit urgia,

Iar el lovea fără să certe

Că-n spatele lui, România

Privea rugându-l să o ierte.

Alături fraţii lui, stejarii,

Stăteau cu viaţa neclintită

Ca să nu calce-n râs barbarii

Şi peste mine cu copită.

Poate s-a prăbuşit sub săbii,

Săgeţile îl doborâră,

Doar speriate vorbe-vrăbii

Povestea lui o povestiră.

Ci din căderea-i alte fire

S-au ridicat din nou în viaţă

Ca să-nflorească iar iubire,

Să întâlnească-o dimineaţă.

Şi astăzi eu, prins în armură

Stau iar cu faţa înspre hoardă

Săgeţile ce-aruncă-n ură

Credinţa vrând ca să mi-o piardă.

M-aş cotili ca de la valuri

Cumva, uşor să nu mă ude

Însă hotarele ca maluri

Cad jertfe ordiilor crude.

Mă-nstrăşniceşte-această oaste,

Mulţimile-i mă înspăimântă,

Dar simt cum tălpile-mi pe coaste

Ca rădăcinile se-mplântă.

Sărac sunt încă în putere,

Credinţă-n mine nu am multă

Și-aud cum Ţara mea îşi cere

Iertare pentru-această luptă.

Dar Domnul coif pe frunte-mi trase

Şi ma-ndrumat cum el se poartă –

Sunt dac şi eu şi pala-mi scoasă

E înfocată-n palma dreaptă.

Isus mi-a dat pe lume rostul,

Iar frica caută să-l frângă,

Noi daci suntem şi scutul nostru

Va fi tot timpu-n partea stângă!

Vin leghioane de dezastre

Să calce Viaţa cu-a lor larmă -

Isus, înalt, în faţa noastră

Îşi ţine Crucea ca o armă!!!

Victor Bragagiu